As tecnolochías més antigas d'impresión emplegaban en China, ya dende o sieglo VII, tipos fixos y materials como a fusta (xilografía) con os que s'imprentaban estampas y libros muit costosos de fer y con tiraches muit redueitos. En o sieglo XV apareixioron os tipos mobils y a imprenta que premitió abaratar y estendillar as obras escritas. O desarrollo tecnolochico posterior enantó en a linia de reducir a necesidat de man d'obra y baixar os costes de producción.